S-1393/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2023, á hendur A-kk-þgf Í-kk-þgf S-kk-þgf, kt. [...], [...], [...], fyrir:

I.

Umferðarlagabrot með því að hafa, miðvikudaginn 14. september 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 120 ng/ml, kókaín 65 ng/ml, MDMA 110 ng/ml, metamfetamín 165 ng/ml, alprazólam 26 ng/ml, brómazepam 70 ng/ml, desmetýlklórdíazepoxíð 390 ng/ml, klórdíazepoxíð 950 ng/ml og morfín 105 ng/ml) um Miklubraut við [...] í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Umferðalagabrot með því að hafa, þriðjudaginn 13. desember 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 70 ng/ml, kókaín 135 ng/ml, tetrahýdrókannabínól 1,1 ng/ml, alprazólam 50 ng/ml, díazepam 36 ng/ml og nordíazepam 180 ng/ml) um Sævarshöfða við [...] í Reykjavík, þar sem lögregla stöðvaði aksturinn.

Telst háttsemi ákærða í báðum köflum varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsinsog hafði ekki boðað forföll en ákæra og fyrirkall var birt samkvæmt lögum, en verjandi hans sótti þing í umboði hans. Þá varð útivist af hálfu ákærða á síðari stigum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. febrúar 2023, gekkst ákærði undir lögreglustjórasátt 14. desember 2018 vegna brota á umferðarlögum, meðal annars fyrir akstur undir áhrifum áfengis og vímuefna. Með tveimur lögreglustjórasáttum dags. 24. febrúar 2020 gekkst ákærði aftur undir sektarrefsingar fyrir akstur sviptur ökuréttindum og undir áhrifum ávana- og fíkniefna. Var seinni sáttin hegningarauki við þá fyrri. Loks var ákærði dæmdur til þess að sæta fangelsi í 30 daga með dómi Héraðsdóms Reykjavíkur [...] 2022, meðal annars vegna aksturs undir áhrifum ávana- og fíkniefna og akstur sviptur ökurétti. Að öðru leyti kemur sakarferill ákærða ekki til skoðunar.

Við ákvörðun refsingar í máli þessu verður því lagt til grundvallar að ákærði hafi nú í fjórða sinn, innan ítrekunartíma í skilningi 71. gr. laga nr. 19/1940, gerst sekur um akstur undir áhrifum ávana- og fíkniefna, en í þriðja sinn ekið sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 150.660 krónur að meðtöldum virðisaukaskatti, og 576.845 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf Í-kk-nf S-kk-nf, sæti fangelsi í 4 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, G-kvk-nf r S-x-x R-kk-ef lögmanns, 150.660 krónur að meðtöldum virðisaukaskatti, og 576.845 krónur í annan sakarkostnað.

K-kvk-nf R-kvk-nf G-kvk-nf